Jeg har de sidste to år pendlet mellem Nykøbing Falster og Slagelse (små 122 km) og det har nu næppe været en fornøjelse de fleste gange. Når jeg skal møde på universitetet kl. 08.00 skal jeg op klokken 05.00 for at nå toget kl. 06.10, det er nu også fint nok, hvad der ikke er fint nok er de togkontrollører der vækker en mens man sover.

Det kan da godt være at de en sjælden gang fanger en person uden billet, men hvorfor skal det gå ud over dem der har købt billet eller rejser med rejsekort, uddannelseskort eller hypercard og er møg trætte om morgenen? For min skyld måtte folk godt tage toget på røven mellem klokken 05-06 da jeg selv tager hatten af for folk der vil rejse så tidligt om morgnen.  

Nu hvor uddannelseskortet er blevet nævnt så har DSB utrolig dårligt samarbejde med SU styrrelsen. Jeg måtte betale for et månedskort der koster 2.100 kr (min SU er selv 2.300 da jeg er hjemboende) før jeg kunne få tilsendt mit uddannelseskort der var forsinket (560 kr for uddannelseskort... dengang, nu har de jo sat prisen op). Jeg fik at vide at jeg kunne få refunderet mine penge igen, men det tog da godt nok også 4 måneder før jeg fik mine penge igen... og en helvedes masse opkald. 

Jeg forstår hellere ikke idéen med at det koster 80 kr at tage fra Roskilde til København når en ungbillet fra Ringsted til København koster 40 kr? 

De utallige togforsinkelser i vinter og forårsperioden er vel hellere ikke noget der overrasker den almene pendler... Dog overrasker det DSB hvert år at skinnerne bliver påvirket af forårets varme og vinterens kulde... Det kan være rigtigt nok at Bane Danmark tager en stor del af ansvaret, men så burde man stramme samarbejdet en del op! 

Jeg vil nu gerne sige tak til DSB for den gode håndtering af problemet med Storstrømsbroen, men det er ikke godt nok til at få mere en én stjerne overhovedet. 

Noget jeg hellere ikke forstår er forsinkelserne pga. manglende personale? Altså hvis det er togkontrollører, der mangler burde det da være ragende ligegyldigt om de nåede med toget eller ej, hvorfor skal alle andre lide af DSB's mangel på personale? 

Den værste oplevelse jeg har haft med DSB må være i ca. november 2010 hvor jeg var til et arrangement i Slagelse som sluttede ved 21.00 tiden så jeg måtte sent hjem, da jeg ankom til Ringsted station, hvor jeg skifter tog mod Falster var mit tog aflyst, hvilket jeg bare måtte acceptere. Det værste var så bare at det næste tog blev mere og mere forsinket indtil der var gået 45 minutter, hvor der stod at toget var 45 minutter forsinket og de så vælger at aflyse det tog til fordel for det næste, jeg ventede yderligere 30 minutter, hvor de så aflyste alle tog mod Nykøbing Falster... Hvad gør man så når man står i sådan en situation på Ringsted station? (hvilket er iflg. min mening den værste station at opholde sig på!) Jo, jeg købte en billet til min daværende kæreste i København og var glad for at jeg kunne sove derinde den nat, men på vej mod Roskilde fortalte de i over højtalerne at der var sat busser fra Ringsted mod Nykøbing Falster... Hvorfor i alverden havde de ikke sagt det noget før eller informeret om det overhovedet?! 

Jeg kunne nok godt finde mange flere historier eller undren omkring DSB, men det må være det i denne omgang.